LUGU ON VÄLJA MÕELDUD.
SARNASUSED INIMESTE, SÜNDMUSTE JA PAIKADEGA ON KOKKUSATTUMUS.
HEAD PARANEMIST
Orna.
Ta pole surnud. See mees valetab.
Ta ei ole surnud. See mees hoiab teda oma majas.
Ei luba tema juurde kedagi.
On ju nii, isa?
Tõuse.
Kontrollisid ajad üle?
Jajah, ära muretse.
Lennujaam on sealpool.
Iisraeli lend väljub tunni pärast.
- Teid lastakse lennukisse. - Oota.
Roma ütles, et Gali on ta isa majas.
Ja et ta on elus.
Orna, tule.
Su lennuk lahkub.
Oota. Ütle, mille Gali varastas, ja ma tagastan selle.
- Tule juba, lollpea! - Tagastan selle!
Palun oodake.
Ei! Ei, oodake.
Oodake. Oodake!
Oota. Ära mine.
- Ta on mu tütar. Ma ei lase sul lahkuda. - Eest!
- Ei! Palun. - Orna!
- Liigu. - Ei.
Ma ei saa teid minema lasta.
Ei, ei, oota!
Palun, lihtsalt…
Ära mine. Oota.
Ainult üks minut. Palun.
Mille iganes Gali talt röövis, luban, et ma tagastan selle.
Olen ta ema ja tunnen teda. Ma leian selle üles.
Palun.
Anton.
Anna mulle minut. Hoia sellel teisel silma peal.
Passe oli neli.
Mihhail küsis mult ainult selle mehe kohta.
Miks just tema? Kas varastatud ese on tema käes?
Jah.
Aga sa ei leia teda.
Miks? Kust sa tead?
Sest meie ei leidnud.
Saatsime oma mehed sinna,
professionaalid, aga nad ei leidnud teda.
Mumbai on praegu äärmiselt ohtlik paik.
Samas on su selja taga ju Iisraeli luure.
Pea lihtsalt meeles, et lojaalsuse poolest neid inimesi ei tunta.
Kui sa midagi avastad, helista mulle.
Ja me viime su tütrega kokku.
Anton!
Tema nimi on Efraim Goldstein.
Efi. Ma tean.
India politsei otsis teda siin ka.
Esitati üks raport,
reisija märkas Efit lennujaama suunduvas bussis.
Mees oli vigastatud, aga elus.
Politsei uuris, aga ei leidnud midagi.
- Rohkem pole teda nähtud. - Arvasin, et ta on surnud,
sest ta sõber oli Iisraelist siia raha saatnud, sellele ei mindud järele.
Ütleme nii, et kui ta surnud pole, on see siin hea koht, kust alustada.
Te pole politseist, ega?
- Ei. - Kuidas te siis mu aadressi teate?
Lootsime, et saate meid aidata.
- Olete venelased? - Iisraellased.
Ja millist valuutat Iisraelis kasutatakse?
Tasu küsimine ei ole häbiasi.
Kuidas ma aidata saan?
Üks meie sõber reisib Indias üksinda ringi
ja ta… no ta on omadega natuke sassis.
Ta ei ole nimelt päris terve.
Me teame, et ta palus kellelgi siia raha saata
ja ülekandele märgiti teie nimi.
Mõtlesime, et ehk aitasite te teda või müüsite talle midagi.
Või lihtsalt… Teate ehk lihtsalt tema asukohta.
Oodake.
Oodake. Ma näitan.
See on tema.
See mees ei ole teie sõber.
- Ja ma pole temaga kohtunud. - Kuidas?
Kuidas nii?
Keegi saatis selle raha kogemata.
Kirjutati „Lali Battahya“, kahe T-ga. See on minu nimi.
Aga ilmselt mõeldi ühe T-ga Lali Batahyat.
Ja sellenimelisi on siin palju.
Nagu prügimäel kärbseid.
Seda meest ma igatahes ei tunne.
Ma ei teadnud rahast midagi, enne kui teie ja need teised teda otsima tulite.
Oodake. Kas keegi on teda juba otsimas käinud?
Jah.
Kaks venelast, üks ameeriklane ja nüüd iisraellased.
Sel mehel on palju sõpru, mis?
Aga ma ütlesin neile kõigile sama.
Te olete vales majas.
Teades, et mind ootab 3000 eurot,
oleksin ma tantsides panka läinud.
- Ehk mõni teie mehe sõber. Kes… - Minu mehel ei ole selleks aega.
Tal pole meie jaokski aega.
Vabandust nüüd.
Mu teine poeg tuleb kohe koolist.
Ja peab enne tööd sööma.
Palun.
Lahkuge.
Aga miks keegi nime kahe T-ga kirjutas? See on veider viga.
Proua.
Kui see loogiline oleks, ei oleks see viga. Eks ole?
Lähme.
Mul on tunne, et miski on valesti.
Nagu meil kõigil.
Mis meie plaan täpsemalt on?
Otsime Efi üles,
tagastame varastatu, vabastame Gali,
elame oma elu,
kliima soojeneb, toidutootmisahel variseb kokku, maailm saab lõpu. Punkt.
Hästi, mõtlen lihtsalt seda, et…
ilmselt ei ole sa siin heast südamest.
- Sellest ikka ka. - Hästi, aga…
kas sa ei võiks öelda, mis see on?
Mille Gali pihta pani?
Igatahes oled siin sellepärast, eks?
Sinu töö on see leida ja koju tagasi viia.
Ei. Pigem nii, et sina vajasid küüti ja mina pean oma palga välja teenima.
Mis mõttes?
Kõik võidavad. Leiame koos selle, mis üles leida tuleb,
sina viid selle Venemaale ja saad oma tüütu tütre tagasi.
Ja mina teavitan Iisraeli selle asukohast.
Kui aadress on teada, võtavad asja üle professionaalid.
Ära muretse.
- Rita? - Jah.
- Tere. - Tere.
- Tere, olen Sam. - Tere. Meeldiv tutvuda.
Väike kingitus Stefanilt.
Aitäh.
- Ta palus tervitada. - Kes on Stefan?
Ole kuss, tobu.
- Kas istume siia? - Jah.
Läki.
- Tule. - Lähme.
Oled vigastatud, sind otsitakse. Vajad kahte asja.
Passi, et siit minema saada,
ja arsti, et ellu jääda.
Ja nende kahe asja jaoks vajad sa kellegi abi.
Keegi saatis talle raha, aga see on tupik. Sellele ei mindud järele.
Ja pealegi on ta vigastatud.
Jah, vigastuse endaga on lihtne hakkama saada.
Ent arsti leidmine on juba pisut keerulisem.
Sellist tööd teevad siin Mumbais vähesed arstid.
Kui ta tõesti viga sai, läks ta suure tõenäosusega selle arsti juurde.
Räägi veel kord sellest bussist.
Politsei saatis mehe kirjelduse laiali ja keegi helistas.
Mumbais on umbes 15 000 bussi,
aga see buss, kus teda nähti, sõitis lennujaama.
Möödunud on kolm kuud ja kellelgi pole aimugi, kus see mees asub.
Oota, oota.
Sa väidad, et see kõik juhtus kolm kuud tagasi?
See on siis Raveniga seotud?
Mis asi on Raven?
- Pole tähtis. - Raketijuhtimissüsteem.
- Mida? - Sellest me ju räägime, eks?
Sellest inimröövist.
Inimröövist? Mis inimröövist?
Kolme kuu eest röövis neli relvastatud meest ühe inseneri,
siin Mumbais, ühest hotellist.
Ja siis nad tapsid ta.
Seejärel üritasid mingid teised mehed tappa neid.
Mis, kas sa pole kuulnud?
Siin oli see esikülgedel.
Aitäh, Sam. Räägime nüüd asjast.
Lihtsalt et see insener oli samuti Iisraelist pärit.
Ja seade, mille ta välja töötas, see relv, raketijuhtimissüsteem või mis iganes,
on põhimõtteliselt prototüüp, mille ta sinu kaasmaalastelt näppas.
Seda kõik mehed otsisidki.
Ning nüüd on see insener surnud ja keegi ei tea, kuhu seade kadus.
Inimesed voorivad juba kolm kuud karjade kaupa Indiasse,
üritades üksteist üle trumbata ja seadet kätte saada.
Paljud inimesed on kadunud
ja järgmised tulijad otsivad neid.
On sul kõik hästi?
Jah, on küll.
See mees, keda te otsite… On teil temast fotot või midagi?
Näita talle.
Lahe.
Käin kähku vett laskmas.
Kui ettekandja tuleb, võtke veel üks õlu või midagi.
See ese on siis Iisraeli oma.
Selleks sa siin oledki?
- Kas ütled vähemalt, kes Stefan on? - Ei.
- Kas ütled, mida su pakk sisaldab? - Ei.
Vahva.
INIMRÖÖV HOTELL MUMBAI RÜNNAK
7 HUKKUNUT, 8 VIGASTATUT HOTELLITULISTAMISES
Üllatusrünnak.
Kümne paiku hommikul alanud tulevahetus kestis pea 30 minutit…
Ei!
Jah.
Ei.
Mumbais, jah.
Jah?
Meie sõber ei läinud kempsu.
Mida?
Nägin teda just telefoniga rääkimas, tualettruumide juures.
Seal on aken, ma nägin teda läbi selle.
No nii. Ma mõtlesin vetsus pisut.
Aitan vist teil seda meest otsida.
Kui saaksime nüüd asja üksipulgi läbi võtta…
- Lähme. - Sobib?
- Kuhu? - Peame kohe minema.
Rita, on kõik hästi?
- Ma ei tea, mida… - Orna.
- Ta lubas ju aidata. - Mis juhtus?
Ei aita ta sind millegagi.
- Kurat, naine! - Tule nüüd.
Mida põrgut te teete?
Rahu. Jalutame rahulikult. Kaks söögikohta otsivat turisti.
Istu rikšasse.
Ei. Ei, ma söön.
- Pole hullu. Head isu. - Ei, ei.
Daamid, mul on praegu paus.
Palun lahkuge.
See on ohtlik paik, täis ohtlikke inimesi.
Arvates, et sul on infot, mida neil pole,
ei kõhkle nad hetkegi ja kõrvaldavad su. Saad aru?
Vabandust, et ma ei teadnud, et su sõber meid maha müüb.
Tule. Läheme selle arsti juurde.
- Rita? - Jah.
Te jäite hiljaks.
Aega on vähe, mu pojal on sünnipäev.
Anna andeks, me teeme kähku. Palju õnne.
Kumb teist vigastatud on?
Näete terved välja.
Olemegi.
- Mis toimub? - Me vajame konsultatsiooni.
Mõned küsimused ja hinna võid ise nimetada.
Ma ei tea, kes teile mu numbri andis, aga ta eksis.
Haigena peaksite haiglasse minema.
Ei, palun. Me otsime oma sõpra. Ainult üks kiire küsimus.
Vabandust, peate lahkuma.
- Kui vana ta on? - Kes?
Su poeg. Ütlesid, et tal on sünnipäev.
Üheksane.
Sama vana kui minu poeg. Ta on ilmselt ärkvel ja ootab mind.
Palun, ainult üks kiire küsimus, siis saad koju oma pere juurde minna.
Palun.
Olgu. Mida te küsida tahate?
Me otsime oma sõpra.
Teame, et ta sai haavata, nii et võib-olla sa…
Ma pole teda elus näinud.
Millal ta siin käis?
Ütlesin, et ei tunne teda.
Seda küsida tahtsitegi? Siis hakake minema.
Palun, see on mulle väga oluline.
- Väga. Palun. - Ei-ei.
Minge nüüd. Maksta pole vaja.
Kust sa relva said?
Kuss. Istu sinna.
Palun. Mul on lapsed.
Rita. Seda küll vaja ei ole.
Mida rohkem sa segad, seda kauem läheb.
Räägi sellest mehest. Millal ta siin käis?
Kas sa ravisid teda?
Räägi, mis juhtus.
Ta oli suremas.
Kuulihaav vasakus puusas, mõne päeva vanune.
Tahtsin operatsiooniks narkoosi teha, aga ta keeldus.
Tal oli kaasas kohver, ta kartis, et keegi varastab selle.
Mul polnud valikut.
Ta sihtis mind terve operatsiooni kestel relvaga.
- Oli tal veel keegi kaasas? - Ei, ei, ei.
Kui ta suremas oli, pidi keegi teda aitama.
Ta siia tooma ja pärast peale võtma.
Kuulge, ma ei tea, kuhu ta läks.
Ma ei tea, kus ta on.
Kui te raha tahate…
Ütle lihtsalt, kes teda aitas.
Ta ütles, et kui ma kellelegi räägin, tapab ta mu pere. Ja ma usun teda.
Ka mina võin su perega üht-teist teha.
- Rita, aitab juba. - Pea suu.
- Palun, ei. Palun ärge tehke. - Räägi sellest mehest.
Jäta järele. Pole vaja…
Mis sa teed? Hulluks läksid?
Hoia eemale, idioot. Segi läksid või?
Neetud!
Oma eluga riskimine on üks asi,
aga mind ära sega.
- Arvasin, et sa aitad mind. - Aitangi.
Aga selleks pean ma meid siit ühes tükis minema toimetama.
Ja iga lisaminut, mille me selle lolluse pärast siin veedame,
- suurendab tõenäosust… - See pole lollus.
Ära vaata mind nii.
On asju, mida ma ei tee. Mida Gali oma südametunnistusele ei tahaks.
Tõesti?
Jah. Millest selline nägu?
Kullake, su tütar teeks seda esimesena.
Pole tõsi.
- Kas te ei tule? - Aitäh, me ootame järgmist.
Selge.
Olge hea.
Ja ma ei suuda uskuda, et ta seda kõike tahtis.
- Miski läks nihu. Tekkis komplikatsioon. - Komplikatsioon?
Su tütar töötas sõjaväes töökohal, mis talle tohutu võimu kätte andis.
Ja kui ta sealt lahkus, tegi keegi talle pakkumise:
veel rohkem võimu ja palju rohkem raha.
Tal oli kaks valikut: olla eikeegi või võimalus rahaks teha.
Ei mingeid komplikatsioone. Kõik on väga lihtne.
Asi, mida ta Mihhailile pakkus… Kas sa tead, mis see on?
Sam rääkis midagi rakettidest.
Mingi relv.
Gali ei varastanud pommi, mis linna ühe suure pauguga hävitab.
See on pigem nagu kirurgi skalpell.
Üks pank. Üks haigla. Üks elektrijaam.
Kuni maailm seestpoolt kokku variseb, absoluutses vaikuses.
Ta ei müünud relva, vaid kaost.
Selline on su tütar.
Ja kui ta täna siin oleks,
poleks küsimustki, mida selle arstiga ette võtta.
Ma pean ühe kõne tegema. Kohtume kell 7 siinsamas.
Ja püsi oma toas. Ei kola ringi.
Vabandust, kas teie toa konditsioneer töötab?
Ei.
Ei, generaator lülitatakse kell 2 välja.
Tõesti?
Ma ei tea, miks.
Miks just kell 2? Miks see üldse välja lülitada?
Olgu.
Head ööd siis.
Head ööd.
On kõik hästi?
- On teil äkki abi vaja? - Ei.
- Kindel? - Jah.
Jah, mul on täiesti kindlalt abi vaja. Aitäh küsimast.
Kas uks läks selja taga lukku?
See… See uksekaart ei tööta praegu.
Enne töötas ja kindlasti hakkab ka tulevikus tööle.
Nii et vähemalt olen kindlaks teinud, et mu probleem on seotud olevikuga.
Algus seegi.
On ju?
Käisin isegi vastuvõtus.
Kedagi polnud.
Kas te hotelli numbril proovisite helistada?
Mis on?
Geniaalne mõte.
No vot.
Teie telefon?
- See jäi tuppa. - Tuppa, mis lukus on?
Sellessesamasse jah.
No sellele on lahendus olemas, nii et…
Te olete juut, eks?
Vabandust, kuulsin vist teid enne lifti juures sõbraga heebrea keeles rääkimas.
Jah.
Ja juudi rahvusest isikuna…
Mis tunne on magada, hiiglaslik haakrist pea kohal?
Kas see pole mitte mingi India teema?
Sest mäletan, et nägin seda mõned korrad, kui koos oma tütrega
- lõuna pool rändasin… - Selge.
Teate, nad ei vasta.
- Proovime viie minuti pärast, eks? - Olgu.
Vabandust, mis värk sellega on?
See on iidne hindude sümbol, kas pole?
Haakrist, mis…
mis tähendab sanskriti keeles head ennet või õitsengut.
Hitler võttis selle, pööras seda 45 kraadi ja pani natside lipule.
Nii et rahust ja armastusest sai „surm kõigile juutidele“.
Rahu ja armastus.
Surm kõigile juutidele.
Kuradi veider, eks?
Et miski võib tähendada kahte vastandlikku asja, 180-kraadist pööret.
45.
45-kraadist pööret.
Kuulge, ma ju segan teid.
- Kas te magada ei taha? - Ei-ei. Ma ei saaks.
- Kindel? - Jajah.
Ma üritasin, aga see ei õnnestu.
Kas tahate…
Teie tütar on siis…
On ta selles hotellis?
Ei-ei.
Ei, see on…
Me käisime koos ühel teisel reisil.
Ma olen siin teist korda. Jah.
Selge. Ja mida te sel korral teete?
Ma aitan…
otsida ühte oma tütre sõpra, kes kaduma läks.
Jah. Ja mida teie siin teete?
Ma ei tea.
Ma… Mul olid kodumaal rasked ajad. Sheffieldis, Inglismaal.
Mu naine… Ta suri eelmisel aastal
ja enne seda oli ta väga pikalt haige, nii et…
Kui…
Kui ta suri, oli see natuke isegi kergendus.
Tean, et õudne on niimoodi öelda.
Ei.
See tunne piinas mind koledal kombel.
Ja see ei olnud kaugeltki tervislik ega proportsionaalne.
Jah.
See… Jah, ma vajasin lihtsalt natuke rahu.
Iseenda jaoks lihtsalt.
- Vabandust. Ma ei ole vist… - Ma…
Ütlen lihtsalt, et ma ei tahtnud teid
oma kurva looga võrgutada.
Ärme hakkame parem kurbi lugusid võrdlema.
Teate, ma loodan, et te leiate oma tütre.
Kuulge.
- Kuulge… - Ei, pole midagi.
- Ei, ma palun… - Ei, kõik on hästi.
- Vabandust, ma… - Kõik on korras.
- Ma lihtsalt… - Ütlesin ma midagi valesti?
Ma käin korraks vannitoas.
- Lihtsalt… - Kuulge.
Teie tütre sõber.
Te otsite oma tütre sõpra, eks?
Ma ehmatasin teid, vabandust.
Natuke ehmatasin, eks?
Pole hullu.
Kõik on hästi.
Rahunege.
Eks ole?
Rita!
Kas keegi aitaks?
Härra, aidake!
Härra, kas saate mind aidata?
On siin kedagi?
Ei ole.
Kindel?
Jah.
Tulge.
Rahulikult.
Aitäh teile.
- Aitäh. - Võtke heaks.
Aitäh.
Kui Gali oli…
neljane või viiene…
oli eelkoolis üks segane laps.
Täielik psühhopaat.
Poiss ähvardas teda, rebis ta nuku tükkideks.
Kuni ta Gali sellise jõuga kiige pealt maha lükkas,
et Gali käeluu murdis.
Vaene laps. Ja veel suvel.
Ja sel ajal olin ma ka ise veel laps.
„Laps“. Sama vana kui Gali praegu.
Ma läksin õpetaja juurde.
Olin juba ähvardused välja mõelnud.
Kui õpetaja poissi välja ei viska, kaeban ta peale.
Aga siis rääkis ta, et…
selle vaese poisi ema oli haiglas.
Ja põhimõtteliselt olin ma õudne inimene, et midagi üldse öelda julgesin.
Ja ma ei tea, miks, ehk sellepärast, et keegi polnud iial minu eest võidelnud,
igatahes andsin ma alla.
Ma ei osanud asjale lähenedagi. See ajas mu segadusse, nii et ma…
teesklesin, et see on tühine asi.
Pidasin Galile pika loengu,
sellest, et ta on juba suur tüdruk, ja ostsin talle uue nuku.
Aga peamiselt ootasin lihtsalt, et asi ise laheneks.
Ja tagasi vaadates mäletan tuhandet sellist lugu.
Tuhandet.
Nii et mida mina ka tean?
Kui ma ei jätnud Galile muud valikut kui olla ohver,
on see ehk minu süü, et temast endast türann sai.
Tore lugu, väga liigutav.
Oled sa minu peale tänase pärast pahane?
See ei puutu praegu asjasse.
- Mis siis puutub? - Praegu tuleb küsida,
ja ma üritan seda sihilikult võimalikult viisakalt väljendada…
Küsin, kas sa oled kõige naiivsem või rumalam naine maailmas.
- Igatahes elad sa fantaasiamaailmas. - Või nii.
Selgita.
Sa räägid mulle kurva loo sellest, kuidas õpetaja kiusajat õigustas.
„Ta on haige, tema pere on haige, vaene laps.“
Aga tegelikult tead sa täpselt, kes see poiss on.
Lihtsalt üks väike sitapea, kes su tütre käeluu murdis.
Või nii.
Nii jah. Ja mida sa kohe ise tegid?
Sa oled täpselt selle õpetaja moodi. Sul on Gali jaoks tuhat vabandust.
„Kõik juhtus minu pärast. Tema pole süüdi. Vaene laps.“
Vahet pole, kas ta mõistis, millesse end segas.
Vahet pole, kas ta tegi seda meelega.
Sest kokkuvõttes teame me mõlemad
täpselt, kes ta on.
See on hoopis teine asi.
Mille poolest see erineb?
Ta on minu tütar.
PUHASTUSFIRMA CLEAN WHEELS
Oh taevas.
Kui sul raske on, oota väljas.
Mu poeg koristas lennujaamabussi ja leidis selle mehe.
Ta oli haavatud.
Keegi oli teda tulistanud.
Ja ta ei tahtnud haiglasse minna.
Mu poeg ei teadnud, mida teha.
Ma ütlesin talle kohe.
Ütlesin: „Kutsu politsei.“
Aga see Iisraeli mees pakkus talle raha.
Tuhat dollarit sulas.
Ja lubas rohkem, kui me teda aitame.
Nii et tõime ta siia.
Ja siis?
Me aitasime teda.
Mu vend tunneb ühte meest,
kes tegeleb selliste asjadega.
Ta viis meid kokku ühe arstiga siin Mumbais
ja tellis Iisraeli mehele uue passi.
Aga selleks oli vaja palju rohkem raha.
Miks iisraellane talle saadetud raha ära ei toonud?
Palun ärge võtke seda raha, mille ta meile andis. Palun…
Unusta raha.
- Las võtavad selle ja lahkuvad. - Me vajame seda.
Raha mind ei huvita.
Tahan lihtsalt teada, kus ta on.
Me ei teinud talle midagi.
Äkki hakkas tal väga halb.
Väga halb.
Haavas tekkis vist põletik.
Ta keeldus haiglasse minemast.
Mina ei tahtnud politseisse pöörduda.
Kartsime jamadesse sattuda.
Kus ta praegu on?
Kas siin?
Seal.
Me peame siia ööbima jääma.
Lahkume homme.
Me ei räägi kellelegi midagi.
- Jah? - Rita olen.
Tere. Üks hetk, ühendan kohe.
Millega te seal tegelete, Olga?
Vera?
Mila?
Polina?
Tere, Polina. Tere õhtust.
- Kes on Polina? - Ei keegi.
Kuule, hakake mõtlema, mida te mulle pühadeks kingite.
Puhkus kuluks ära. Mingis ilusas ja soojas kohas.
Näiteks Mallorcal.
Tõsiselt? Suurepärane uudis.
Aitad mind esimesele Tel Avivi lennule?
Üks väljub täna õhtul. Oled turvalises kohas?
Oo jaa. Paremat kohta ei saaks ollagi.
Suurepärane. Saadan meili.
Polina, mida te täna õhtul teete?
Polina?
Tehtud.
Nad aitavad meid keskpäeval väljuvale Moskva lennule.
- Millisest lennujaamast? - Chhatrapatist.
Varem ei saa. Maga veidi.
Orna?
Halloo?
Jah, ma…
Vabandust, et niimoodi helistan, ma…
Kas midagi juhtus?
Sul on seal ilmselt kesköö.
Pole midagi, ära muretse. Kus sa oled?
On sul kõik hästi?
Ei, ei ole.
Ma jumaldan sind. Tead seda?
Sa oled nagu mõni filmitegelane. Nagu Bambi.
Elad võlumetsas,
samas kui me ülejäänud kaelani poris sumpame.
Aga sellest hoolimata olid sa tubli.
Räägi mulle… Kui me lapsed olime,
mis sa arvasid, kes minust saab?
Ma ei tea. Ma ei mõelnudki vist sellele.
Aga mõne inimese puhul on see lihtsalt selge, eks?
Nagu…
kaugelt on näha,
et nad veedavad oma elu tagaistmel.
Et nemad ei otsusta, kuhu nad sõidavad.
Ei, Orna, sina ei ole selline.
Pole kunagi olnud.
Mul on janu. Kas sa vett tahad?
Jah, aitäh.
Arvan tegelikult, et ma olen alati selline olnud.
Bennyga, rasedusega…
Galiga…
Ja sinuga ka.
Mina sind sellisena ei näe.
Praegu kohe kindlasti mitte.
Tunnen, et olen alles nüüd valmis päriselt emaks saama.
Aga mul on 23-aastane tütar.
Täiesti haige, kas pole?
Kuule…
Ma ei ütle, et see pole haige.
Aga parem hilja kui mitte kunagi, eks ole?
Näe.
Aitäh.
Roni, on sul kõik hästi? Ma olen mures.
Mida? Ei, jah, ma…
Kõik on hästi.
Aitäh, Dori. Sa aitasid mind.
Orna?
Orna!
Kus ta on?
Mu sõbranna, kus ta on?
Ta ei lubanud teid äratada. Teil pidi paha olema.
Ta lahkus?
Jah, mõne tunni eest.
- Jah? - Rita olen.
Üks hetk, ühendan kohe.
- Halloo? Kas oled lennukis? - Väike viivitus.
Pean Moskvasse lendama. Ruttu.
Moskvasse? On sul pakk käes?
Mul on piletit vaja.
Hästi.
Iisraeli passiga?
Rita?
IISRAELI PASS
VÄLJUVAD LENNUD
CHHATRAPATI SHIVAJI RAHVUSVAHELINE LENNUJAAM
Tõlkinud Triin Jürimaa